**MEGBÍZÁSI SZERZŐDÉS**

**EGYÉNI SZAKTANÁCSADÁSRA**

Amely létrejött egyrészről a

**………………………………………………………………………………….........**

székhely/lakóhely: ………………………………………..

cégjegyzékszám/szem. ig. szám ………………………………………..

adószám/adóazonosító jel: ………………………………………..

képviselő(k): ………………………………………..

mint megbízó (a továbbiakban: **Megbízó**)

másrészről a

**NAK-TAN Agrár Információs, Szolgáltató és Oktatásszervező Nonprofit Közhasznú Korlátolt Felelősségű Társaság**

székhely: 6722 Szeged, Kossuth Lajos sgt. 17.

adószám: 18457005-2-06

cégjegyzékszám: 06 09 014079

bankszámlaszám: 57100010-15369086

képviselő: Legény Ágnes ügyvezető

mint megbízott(a továbbiakban: **Megbízott**)

* a Megbízó és a Megbízott a továbbiakban együttesen: Felek -

között, az alulírott napon és helyen, az alábbi feltételekkel:

1. **A szerződés tárgya, hatálya**
	1. A megbízási szerződés tárgya a VP1-2.1.1-2.1.2-17 kódszám alatt közzétett, a Mezőgazdasági, erdőgazdálkodási és élelmiszer-feldolgozáshoz kapcsolódó egyéni és csoportos szaktanácsadásra vonatkozó felhívás szerinti, támogatott egyéni szaktanácsadás.
	2. Felek között a megbízási szerződés **2017. …….. napjától 2018. ……... napjáig határozott** időtartamra jön létre. Amennyiben egyik Fél sem rendelkezik ezzel ellentétesen, úgy a határozott időszak lejártának napjával szerződés határozatlan időtartamúvá alakul.
2. **Megbízott kötelezettségei**
	1. Megbízott feladata:
3. Általános agrár-szabályozási információ szolgáltatás, stratégiai jellegű ismeretek, aktuális témák, tájékoztatás új jogszabályokról a Megrendelő által kért témakörökben telefonon és e-mailben,
4. Pályázatfigyelés, főbb pályázati információk telefonos és e-mailes átadása
5. Munkavédelem és Kölcsönös Megfeleltetés témakörében nyújtott tájékoztatás
6. Egyéb támogatásokhoz kapcsolódó adminisztratív munkavégzés (Közreműködés táblatörzskönyv vezetésben (komplex elemzésekkel), gazdálkodási napló vezetésével kapcsolatos tanácsadás, gazdálkodási jelentések elkészítése, egyéb határidős dokumentumok előkészítése, stb.)
7. Felkészítés helyszíni ellenőrzésekre, írásos igény alapján részvétel és ügyfélképviselet ellátása az ellenőrzéseken szaktanácsadási témákat illetően
8. Telefonos és e-mailes konzultációs lehetőség biztosítása általános üzletviteli ügyekben
	1. A megbízás kifejezetten nem terjed az „Agrár-környezetgazdálkodási kifizetés” című felhívás, valamint az Ökológiai gazdálkodásra történő áttérés, ökológiai gazdálkodás fenntartása” című felhívás témakörében történő szaktanácsadásra, valamint olyan pályázatok kapcsán történő szaktanácsadásra, amely pályázatok terhére a szaktanácsadási költség elszámolható (kettős finanszírozás elkerülése végett).
	2. Megbízott a jelen szerződésben vállalt feladatait saját költségén, saját eszközeivel végzi el.
	3. Megbízott a feladatai teljesítése során személyesen vagy közreműködő útján köteles eljárni. Megbízott az igénybe vett közreműködőért úgy felel, mintha a tevékenységet maga látta volna el. Megbízott elsősorban a 3.3. pontban megjelölt szaktanácsadója révén köteles a megbízást teljesíteni, azonban munkaszervezési vagy egyéb, működési körébe eső esetben – szükség szerint – jogosult és köteles a megjelölt szaktanácsadót más szaktanácsadóval helyettesíteni. Megbízott különösen indokolt esetben az 3.3. pontban megjelölt szaktanácsadót helyett más szaktanácsadót jelölhet ki a Megbízó részére egyéni szaktanácsadás céljából.
	4. Megbízott a jelen megbízási szerződés teljesítése során a Megbízó érdekeinek maximális figyelembevételével köteles eljárni. A Megbízott a megbízás teljesítése során köteles figyelembe venni a hatályos jogszabályok vonatkozó rendelkezéseit.
	5. Megbízott köteles a Megbízót tevékenységéről és az ügy állásáról kívánságára, szükség esetén e nélkül is tájékoztatni különösen, ha a felmerült új körülmények a Megbízó által adott utasítások módosítását teszik indokolttá.
	6. Megbízott a kötelezettségeinek teljesítése során köteles a jogszabályi keretek között betartani a Megbízó írásban adott utasításait és előírásait. Ha Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni. Ha a Megbízó ezen utasításhoz a figyelmeztetés ellenére is írásban ragaszkodik, úgy az utasításból eredő károk a Megbízót terhelik.
	7. Megbízott a megbízás teljesítése során a szaktanácsadótól elvárható gondossággal köteles eljárni.
9. **Megbízó kötelezettségei**
	1. Megbízó kijelenti, hogy a jelen megbízási ügyben a megbízás teljesítéséhez szükséges dokumentumokat, adatokat és minden más szükséges feltételt, tájékoztatást, információt a Megbízott rendelkezésére bocsátja.
	2. Megbízó köteles jelen szerződésben foglalt megbízási díjat a szerződésben foglaltaknak megfelelően megfizetni.
	3. Megbízó egyéni szaktanácsadója: …………………………………….(születési hely és idő: ………………………). Megbízó tudomásul veszi, hogy a 2.4. pont alapján esetenként az egyéni szaktanácsadóját helyettesítő szaktanácsadóval köteles együttműködni, valamint tudomásul veszi, hogy különösen indokolt esetben Megbízott más egyéni szaktanácsadót jelölhet ki a részére.
10. **Megbízási díj, fizetési feltételek**
	1. A jelen szerződésben szabályozott feladatok ellátásáért a Megbízottat a VP1-2.1.1-2.1.2-17 kódszám alatt közzétett felhívás szerint évente 80 Eurónak megfelelő, azaz nyolcvan Eurónak megfelelő, forintban számított nettó díjazás illeti meg Megbízó részéről. Az Euróban megjelölt, de forintban fizetendő megbízási díjat a tárgyév január elsejei EKB középárfolyam szerint kell kiszámítani (2017. január elsejei: 309,83 Ft/EUR, azaz 24 786.-Ft). A megbízási díj többi része a VP1-2.1.1-2.1.2-17 kódszám alatt közzétett felhívásból származó támogatás útján kerül megfizetésre a Megbízó számára. A megbízási díj magában foglalja a Megbízott jelen szerződés teljesítésével összefüggésben felmerült valamennyi költségét és kiadását is, így a Megbízott a megbízási díjon felül semmilyen további díjazásra vagy költségtérítésre nem tarthat igényt.
	2. A megbízási díj kifizetése a szerződés megkötését (vagy tárgyév fordulónapján) követően egy évre előre, a Megbízott által benyújtott számla Megbízó általi kézhezvételétől számított 30, azaz harminc napon belül a Megbízott bankszámlájára való átutalással történik.
11. **A szerződés megszűnése**
	1. Felek közös megegyezéssel a szerződést írásban bármikor megszüntethetik.
	2. Felek abban állapodnak meg, hogy a jelen megbízási szerződést a határozott időtartam alatt rendes felmondással nem szüntethetik meg. Amennyiben a megbízási szerződés határozatlan időtartamúvá alakul, bármelyik Fél a másik Félhez intézett írásbeli nyilatkozattal, 90 napos felmondási határidővel, indoklás nélkül felmondhatja a megbízási szerződést.
	3. Jelen szerződés megszűnik a jogszabályban megjelölt egyéb okból (pl. Megbízó vagy Megbízott jogutód nélküli megszűnése).
	4. Amennyiben bármelyik Fél súlyos szerződésszegést követ el, a másik fél azonnali hatállyal gyakorolhatja a rendkívüli felmondás jogát.
	5. Súlyos szerződésszegésnek minősül a Megbízó részéről amennyiben fizetési kötelezettségének ismételten késedelmesen tesz eleget és a Megbízott ez irányú írásbeli felhívása ellenére sem tanúsít szerződésszerű magatartást.
12. **Egyéb rendelkezések**
	1. Jelen megbízási szerződés bármely okból való megszűnésekor a Feleknek egymással el kell számolni, és a Megbízott az iratokat köteles kiadni.
	2. A Megbízott teljes körű titoktartási kötelezettséget vállal azon információk tekintetében, melyek a megbízás során jutottak tudomására. A feladatai teljesítése során tudomására jutott adatokat, információkat, ismereteket üzleti titokként köteles kezelni, azokról a Megbízó kifejezett előzetes írásbeli hozzájárulása nélkül harmadik személynek nem adhat tájékoztatást.
	3. Megbízó tudomásul veszi, hogy a szaktanácsadási tevékenység 10%-os önrésze mellett 90%-ban a VP1-2.1.1-2.1.2-17 kódszám alatt közzétett, a Mezőgazdasági, erdőgazdálkodási és élelmiszer-feldolgozáshoz kapcsolódó egyéni és csoportos szaktanácsadásra vonatkozó felhívás szerint támogatásból kerül finanszírozásra, ezért Megbízott köteles a szaktanácsadási jogviszonnyal kapcsolatban a támogatást nyújtót részletesen tájékoztatni.
	4. Felek kijelentik, hogy a szerződés megkötésére minden korlátozás nélkül jogosultak.
	5. Jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezéseit kell alkalmazni.

Felek a jelen szerződést – amely 3 oldalból és 7 fő pontból áll, továbbá 3 egymással mindenben megegyező példányban készült - elolvasás és kölcsönös értelmezés után, mint akaratukkal mindenben megegyezőt írták alá.

Kelt, (…) Kelt, (…)

|  |  |
| --- | --- |
| ………………………………………………. | ………………………………………………. |
| ……………**NAK-TAN Agrár Információs, Szolgáltató és Oktatásszervező Nonprofit Közhasznú Korlátolt Felelősségű Társaság** Megbízott | (…)(…)Megbízó |